
REFERAT

Privind trecerea din domeniul public al municipiului Timişoara în domeniul privat al municipiului Timişoara, a unor mijloace fixe care fac parte din Staţia de Epurare Timişoara, în vederea scoaterii din funcţiune

Urmare Legii 213/1998 privind proprietatea publică şi regimul juridic al acesteia, bunurile care au fost în administrarea Regiei Autonome Apă şi Canal „AQUATIM” Timişoara şi care fac parte din Staţia de Epurare Timişoara, au fost înregistrate în evidenţa contabilă a mijloacelor fixe a Primăriei Municipiului Timişoara în baza Protocolului nr. D82004-460/28.01.2004 încheiat între Regia Autonomă Apă şi Canal „AQUATIM” Timişoara şi Primăria Municipiului Timişoara, mijloace fixe care în baza HCL nr. 154/21.12.2004 şi a Protocolului nr. SC2005-1658/01.02.2005 au fost date spre administrare Regiei Autonome Apă şi Canal „AQUATIM” Timişoara; 
Prin adresa D72005-1856/29.03.2005 s-a transmis de către R.A. AQUATIM Timişoara şi alte mijloace fixe de natura domeniului public recepţionate în perioada 01.01.1999-31.03.2005, care au fost înregistrate în evidenţa contabilă a Primăriei Municipiului Timişoara în luna aprilie 2005, conform Ordinului 555/2003 privind modificarea şi completarea Ordinului ministrului finanţelor publice nr. 6518/2002 pentru aprobarea precizărilor privind inventarierea bunurilor din domeniul public al statului, emis de Ministerul Finanţelor Publice, art. 1 pct. 1 lit. ” b. 
Prin măsura ISPA se va reabilita întreaga tehnologie a Staţiei de Epurare şi ca urmare a acestei acţiuni, unele active nu vor mai fi păstrate în funcţiune, amplasamentul lor fiind destinat noilor mijloace fixe.
Prin HCL 188/2005 s-a aprobat trecerea din domeniul public al municipiului Timişoara în domeniul privat al municipiului Timişoara, a unor mijloace fixe care fac parte din Staţia de Epurare Timişoara, în vederea scoaterii din funcţiune, mijloace fixe care parţial au fost valorificate respectiv casate, iar sumele rezultate în urma valorificării au fost virate la bugetul local, iar prin adresa nr. D82005-6360/15.12.2005 Regia Autonomă Apă şi Canal „AQUATIM” Timişoara solicită scoaterea din funcţiune, valorificarea şi după caz casarea şi a altor mijloacelor fixe cuprinse în Anexa care face parte integrantă din prezentul referat.

Prin dezmembrare, materialele reutilizabile se vor folosi în procesul de întreţinere şi reparaţie a staţiei de epurare Timişoara, iar restul materialelor vor fi valorificate. Veniturile care rezultă din valorificarea acestor active, după deducerea cheltuielilor cu dezmembrarea lor, se vor vărsa la bugetul local.


Pentru a putea scoate din funcţiune, valorifica şi după caz casa aceste mijloace fixe, este necesar trecerea acestora din domeniul public al municipiului Timişoara în domeniul privat al municipiului Timişoara, în conformitate cu Ordonanţa Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale.

Faţă de cele de mai sus:

PROPUNEM:


Emiterea unei HCL care să aprobe:

1.Trecerea din domeniul public al municipiului Timişoara în domeniul privat al municipiului Timişoara, a unor mijloace fixe care fac parte din Staţia de Epurare Timişoara şi care sunt în evidenţa contabilă a mijloacelor fixe a Primăriei municipiului Timişoara şi în administrarea respectiv exploatarea Regiei Autonome Apă şi Canal „AQUATIM” Timişoara, mijloace fixe evidenţiate în Anexa care face parte integrantă din prezentul referat.

2.Aprobarea scoaterii din funcţiune, valorificarea şi după caz casarea mijloacelor fixe prevăzute în Anexa la prezentul referat.

3. Procedura de scoatere din funcţiune, valorificarea şi după caz casarea mijloacelor fixe cuprinse în Anexa la prezentul referat va fi pusă în aplicare de către Regia Autonomă de Apă şi Canal "AQUATIM" Timişoara şi de către Comisia de casare-valorificare numită prin Dispoziţia 1374/2005 a Primarului Municipiului Timişoara, iar sumele încasate prin valorificarea mijloacelor fixe vor fi vărsate la bugetul local.

